**נוסח מודעה לעיתונות**

**הזמנה להיכלל ברשימת הספקים המורשים**

**למתן שירות חניה עבור המרכז לבריאות הנפש גהה של שירותי בריאות כללית**

**(להלן: "ההליך")**

# המרכז לבריאות הנפש גהה של שירותי בריאות כללית (להלן: **"המרכז הרפואי"**), מעוניין לערוך רשימה של ספקים מורשים מטעמו אשר יעניקו שירותי חניה למרכז הרפואי, עובדיו ואורחיו כמפורט ב**נספח א'** להליך, שכל תנאיו ונספחיו התפרסמו באתר המכרזים של כללית בכתובת בדוא"ל [www.clalit.co.il](http://www.clalit.co.il) ובמערכת רמדורנט בכתובת ramdor.net (להלן בהתאמה: "**הרשימה**", "**השירותים**", "**אתר כללית**" ו-"**רמדור**").

# ההתקשרות מושא ההליך הינה התקשרות מסגרת בלבד וכללית אינה מתחייבת להיקף מינימאלי כלשהו של שירותים שירכשו מהספקים שיצורפו לרשימה (אם בכלל), בין בתקופה מסוימת ובין בתקופת ההתקשרות כולה. עובדי ואורחי המרכז הרפואי רשאים, על פי שיקול דעתם, לבחור לעשות שימוש מעת לעת בשירותי הספק, על פי צרכיהם וככל שיהיו כאלה.

# ספקים המעוניינים להיכלל ברשימה נדרשים להגיש בקשה בהתאם לאמור בסעיף 10 להליך ונספחיו כפי שאלו התפרסמו באתר כללית ובמערכת רמדור ולהוכיח עמידה בכל תנאי ההליך (להלן: "**בקשה**" ו- "**מבקשים**" בהתאמה), לרבות עמידה בתנאי הסף המפורטים ב**נספח ב'** להליך. בקשה שלא תעמוד בתנאי הסף עלולה להיפסל ולא להיות מובאת לדיון.

# מבקשים העונים על כל תנאי הסף המפורטים ב**נספח ב'** מוזמנים לפנות בבקשה להיכלל ברשימת הספקים המורשים (לעיל ולהלן: "**הבקשה**") לגב' עופרה פיקמן, מרכזת ועדת המכרזים, בדוא"ל opickman@clalit.org.il לציין בנושא ההודעה: **"שירותי חניה עבור המרכז הרפואי גהה** **– בקשה להיכלל ברשימת ספקים**", בצירוף כלל האסמכתאות הנדרשות על פי מסמכי ההזמנה.

# מבקש אשר הוכיח את עמידתו בתנאי הסף, להנחת דעתו של המרכז הרפואי – ייכלל ברשימה, וזאת בכפוף לחתימה על הסכם התקשרות בנוסח המפורט ב**נספח ז'** לגבי ביצוע השירותים מושא הזמנה זו (להלן: "**הסכם ההתקשרות**") ועמידה בכל תנאיו.

# אין לראות בהודעה זו או בהגשת הבקשה משום התחייבות מצד המרכז הרפואי להתקשר עם המבקש בכל דרך שהיא, ורק חתימת המרכז הרפואי על הסכם ההתקשרות לאחר וידוא עמידתו של המבקש בכל התנאים הנדרשים היא שתחייב את המרכז הרפואי. מובהר, כי חתימה על ההסכם תהא כפופה לתנאים המסחריים שייקבעו על ידי המרכז הרפואי.

# מודעה זו הנה בלתי נפרדת מכלל ההליך ואין בה כדי לגרוע מהתנאים המפורטים בהליך ונספחיו כפי שאלו פורסמו באתר כללית. להסרת ספק, ההוראות המפורטות בהודעה זו אינן ממצות את התנאים לצורך השתתפות בהליך. התנאים המלאים והמחייבים של ההליך ונספחיו מתפרסמים באתר המכרזים של הכללית, בו עשויים להתפרסם מעת לעת עדכונים שוטפים אודות ההליך בכתובת www.clalit.co.il.

**המרכז לבריאות הנפש גהה**

**שירותי בריאות כללית**